

ที่ มท ๐๘๑0.6/วว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน ๒๕64

เรื่อง การช่วยเหลือเยียวยาคนพิการทางการมองเห็นที่ได้รับผลกระทบจากโรคติดเชื้อไวรัสโคโรนา 2019 (COVID – 19) เพิ่มเติม

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1069 ลงวันที่ 24 พฤษภาคม 2564

สิ่งที่ส่งมาด้วย 1. สำเนาหนังสือสมาคมประชาคมคนตาบอดไทย ที่ สปบท.(พิเศษ)054

ลงวันที่ 7 กันยายน 2564 จำนวน 1 ฉบับ

2. บัญชีแนบท้ายจำนวนถุงยังชีพที่จะมอบให้แก่คนพิการทางการเห็นที่ได้รับผลกระทบจาก

โรคติดเชื้อไวรัสโคโรนา 2019 (COVID – 19) แยกรายจังหวัด จำนวน 1 ชุด

 ตามที่กรมส่งเสริมการปกครองท้องถิ่นได้มีหนังสือแจ้งจังหวัดดำเนินการรับมอบถุงยังชีพ จากสมาคมประชาคมคนตาบอดไทย เพื่อจัดสรรถุงยังชีพดังกล่าวให้แก่องค์กรปกครองส่วนท้องถิ่นในพื้นที่ นำไปช่วยเหลือเยียวยาคนพิการทางการเห็นที่ได้รับผลกระทบจากโรคติดเชื้อไวรัสโคโรนา 2019 (COVID – 19) ความละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นพิจารณาแล้ว ขอความร่วมมือจังหวัดดำเนินการ ดังนี้

1. รับมอบถุงยังชีพจากสมาคมประชาคมคนตาบอดไทย เพื่อจัดสรรถุงยังชีพดังกล่าวให้แก่องค์กรปกครองส่วนท้องถิ่นในพื้นที่มอบให้กับคนพิการทางการเห็นตามความเหมาะสม แล้วรวบรวมเอกสารหลักฐานในการมอบถุงยังชีพขององค์กรปกครองส่วนท้องถิ่น ส่งให้สมาคมประชาคมคนตาบอดไทยทราบ ภายในวันที่ 30 พฤศจิกายน 2564

2. แจ้งองค์กรปกครองส่วนท้องถิ่นพิจารณาคัดเลือกคนพิการทางการเห็น ที่ได้รับผลกระทบจากโรคติดเชื้อไวรัสโคโรนา 2019 (COVID – 19) ที่ไม่เคยได้รับถุงยังชีพจากสมาคมฯ และอาศัยอยู่ในพื้นที่จริง ทั้งที่เป็นประชากรหลักและประชากรแฝง แล้วแจ้งรายชื่อให้จังหวัดทราบเพื่อรับการจัดสรรถุงยังชีพ

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น